google/wiki40b huggingface dataset:
Plungės rajono savivaldybės taryba

Plungės rajono savivaldybės taryba – Plungės rajono savivaldybės bendruomenės atstovaujamoji savivaldos institucija, atsakinga už savivaldos teisės, savo funkcijų ir bendruomenės iškeltų uždavinių įgyvendinimą bendruomenės interesais savivaldybės teritorijoje. Taryba renkama ketveriems metams visuotiniuose, slaptuose, laisvuose ir lygiuose rinkimuose pagal Lietuvos Respublikoje registruotų politinių partijų pateiktus kandidatų sąrašus. Rinkėjai – savivaldybės teritorijos gyventojai, gali keisti kandidatų eilę sąraše, penkiems kandidatams suteikdami pirmumo balsus.
Tarybą sudaro 25 tarybos nariai. Naujai išrinktos tarybos nario įgaliojimai prasideda, o ankstesnės kadencijos tarybos nario įgaliojimai baigiasi nuo tos dienos, kurią naujai išrinkta taryba susirenka į pirmąjį posėdį.
Per du mėnesius nuo pirmojo naujai išrinktos savivaldybės tarybos posėdžio sušaukimo dienos turi būti išrinktas savivaldybės meras, paskirti mero pavaduotojas ir savivaldybės administracijos direktorius, sudaryti tarybos komitetai ir tarybos kolegija. Savivaldybės tarybos veiklos tvarką ir formas nustato Vietos savivaldos įstatymas ir savivaldybės tarybos veiklos reglamentas.
Savivaldybės taryba savo įgaliojimus įgyvendina kolegialiai savivaldybės tarybos posėdžiuose. Tarybos posėdžiams klausimus rengia komitetai bei komisijos savo posėdžiuose, tarybos narių frakcijos bei savivaldybės administracija. Taryba svarstomais klausimais priima sprendimus ir kontroliuoja jų įgyvendinimą.
Savivaldybė yra Lietuvos savivaldybių asociacijos narė.
Hušlevas

Istorija

Pirmą kartą rašytiniuose šaltiniuose kaimas paminėtas 1390 m., kai karalius Jogaila paskyrė šias žemes Abrahamui Chamecui. Nuo XIII a.-XIV a. iki 1569 m. Liublino unijos priklausė Lietuvos Didžiajai kunigaikštystei. 1666 m. įkurta Hušlevo Šv. Antano Paduviečio parapija. Kaime išlikęs XIX a. statyto dvaro kompleksas. 1859-1867 m. pastatyta kaimo neogotikinė bažnyčia. Taip pat kaime aptiktos IX a.-X a. gyvenvietės liekanos.
Keiptaunas

Istorija

Keiptauną įkūrė Nyderlandų Rytų Indijos Kompanija ir pradžioje jo paskirtis buvo burinių laivų aprūpinimas pakeliui į Indoneziją. Vieta pasirinkta dėl to, kad jos įlanka sudarė natūralų uostą. Olandai išstūmė ten gyvenusias vietines Khoi ir San gentis ir apgyvendino azijiečius vergus, kurie vėliau tapo „Cape Coloureds“. Vėliau Keiptauną užkariavo anglai ir perėmė šio strategiškai svarbaus uosto kontrolę.

Sportas

Keiptaune 2010 m. vyko XIX pasaulio futbolo čempionatas.
Livecas

Pavadinimo kilmė

Manoma, kad upės pavadinimas ir šalia esančios gyvenvietės Livo pavadinimas yra baltiškos kilmės, kilęs nuo žodžio reiškiančio šlapią, pelkėtą, klampią vietą. Tai atspindi ir aplink šią vietovę esančios pelkės. Panašią upės pavadinimo kilmę turi ir Lietuvoje tekanti upė Lėvuo.

Istorija

Nuo V a. pr. m. e. iki V a.-VI a. upė buvo pietinė jotvingių genties gyvenamųjų plotų riba. Nuo XIII a.-XIV a. iki 1569 m. Liublino unijos per upę, nuo ištakų iki Lochuvo miesto ėjo Lietuvos Didžiosios kunigaikštystės ir Lenkijos karalystės siena.
Lietuvos beisbolo lyga

Istorija

Pirmasis čempionatas įvyko 1922 m. Kaune, organizuojamas Stepono Dariaus. Vėliau LBL atkurta tik 1988 m.
McKey Sullivan

Biografija

Modelio karjerą pradėjo 2008 m. sudalyvavus konkurse America's Next Top Model, kurį ir laimėjo. Sullivan bandė į konkursą patekti ir 9 sezone, bet į finalinę grupę nepateko. Komisijos nuomone ji nebuvo tai ko ieškoma modelyje.
Po sėkmės konkurse pasirašė kontraktą su Elite Model Management Niujorke ir Čikagoje. Sullivan fotografavosi Forest & Bluff ir Seventeen (ANTM prizas) žurnalų viršeliams. Savo debiuto metais pradėjo dirbti ir kaip podiumo modelis. Ji dalyvavo tokių žymių mados namų kolekcijų pristatymuose kaip EиD, Mada van Gaans, G-Star (Mercedes-Benz madų svaaitė 2009). Taip pat dalyvavo „Trinidado ir Tobago madų savaitėje“ ir „Olandų avangardo madų šou“.
Tautodailė

Tautodailė, liaudies dailė – tautinė (liaudies) dailė, viena iš trijų liaudies meno dalių, greta liaudies architektūros ir folkloro. Iki moderniųjų laikų ji egzistavo visame pasaulyje kaip yra svarbi etnokultūros, tautos dvasinės ir materialinės kultūros, dalis.

Ypatybės

Daugeliu atveju visuomenėje liaudies dailė egzistavo paraleliai su profesionaliąja daile. Nuo profesionaliosios dailės skiriasi tuo, kad tai – savamokslių vietinių liaudies meistrų kuriami vaizduojamosios dailės (tapyba, skulptūra, grafika) kūriniai ir taikomosios dekoratyvinės dailės (keramika, tekstilė, medžio, akmens, metalo, odos, gintaro, kaulo, šiaudų) dirbiniai. Ji glaudžiai susijusi su liaudies pasaulėjauta, buitimi, papročiais, apeigomis. Kūriniai dažniausiai taikomojo pobūdžio, kuriami be išankstinių modelių arba piešinių. Jiems būdingas formos ir kompozicijos raiškumas, funkcinis tikslingumas, dekoratyvumas. Didelę įtaką kūrinių meninei raiškai turi iš kartos į kartą perduodamos vietos (regiono) meninės tradicijos.
Įvairiose šalyse nevienodai plėtojamos liaudies dailės šakos. Afrikos tautų liaudies dailėje vyrauja polichrominė medžio skulptūra, apeiginės kaukės, Pietų ir Vidurio Amerikos šalyse – spalvotoji buitinė keramika, keraminė skulptūra, ornamentais arba žmonių figūromis dekoruoti akmens raižiniai. Rytų Azijos šalims (Kinija, Japonija, Korėja) būdingi dramblio kaulo, metalo dirbiniai, ornamentinė ir figūrinė tapyba, kai kurioms Pietų Azijos ir Artimųjų Rytų šalims (Indija, Iranas) – spalvingais raštais dekoruoti audiniai, kilimai. Daugelyje Europos šalių plėtotos beveik visos liaudies dailės šakos. Formų įvairumu ir dekoro savitumu pasižymi ispanų spalvotoji keramika, tapytais ornamentais dekoruotos italų skrynios, reljefais ir tapyba puošti vokiečių baldai, skandinavų tautų drožiniai.
Drūtgalys

Šaulių ginklai

Šaulių ginklų drūtgalys yra užpakalinė vamzdžio dalis, kurioje yra šovinio lizdas ir lizdo užrakinimo grioveliai ar kiti elementai, prie kurių jungiasi užrakinama spyna.
Ramutis Petras Bansevičius

Ramutis Petras Bansevičius (g. 1939 m. vasario 23 d. Marijampolėje) – Lietuvos inžinierius mechanikas, habilituotas technologijos mokslų daktaras.

Biografija

1949–1956 m. mokėsi Kauno 12-oje vidurinėje mokykloje, 1961 m. baigė Kauno politechnikos institutą. 1975–1976 m. stažavo Milano politechnikos institute. 1982 m. technikos mokslų daktaras.
1961–1962 m. gamyklos „Apvija“ inžinierius konstruktorius, 1962–1968 m. ENIMS Vilniaus filialo inžinierius. Nuo 1963 m. Kauno politechnikos instituto (nuo 1990 m. Kauno technologijos universitetas) mokslinis bendradarbis, laboratorijos vedėjas, docentas, 1985–1995 m. Mašinų gamybos, 1995–1996 m. Gamybos sistemų katedros vedėjas, 1996–2000 m. Senato pirmininkas, 2000–2007 m. KTU rektorius. 1963–1983 m. dar dirbo KPI mokslinio centro „Vibrotechnika“ laboratorijoje, nuo 1976 m. vedėjas. Nuo 1984 m. profesorius.
Nuo 1997 m. Lietuvos mokslų akademijos Technikos mokslų skyriaus pirmininkas. Nuo 1998 m. Lietuvos mokslų akademijos narys
Apie 250 straipsnių, 7 precizinių sistemų dinamikos srities knygų autorius. 300 TSRS išradimų, 15 patentų užsienyje iš adaptyviųjų precizinių mechanotroninių sistemų autorius arba bendraautoris.
Homo sovieticus

Homo sovieticus (pseudolotynų k. – sovietinis žmogus) – žmogus, prisitaikęs prie komunistinio režimo, tarybinės kultūros terpėje gyvenantis asmuo; pašiepiantis kritiškas tokio žmogaus apibūdinimas.

Istorija

Termino autorius – sociologas, rašytojas Aleksandras Zinovjevas (1922–2006), parašęs knygą tuo pačiu pavadinimu. Rusai naudoja tapatų terminą sovok (rus. совок).
Lygtis

Grafinis lygčių sprendimas

Apytiksliai lygtis galima spręsti nubrėžiant abiejose lygties pusėse esančių funkcijų grafikus. Grafikų susikirtimo taškai nusakys lygties sprendinius. Jei lygtyje yra vienas kintamasis, tai brėžinys bus plokštumoje ir lygties sprendiniai bus susikirtimo taškų x koordinatės. Tarkime turime lygtį 0,5x + 2 = -x + 5. Norint išspręsti šią lygtį grafiškai, reikia nubrėžti brėžinius y = 0,5x + 2 ir y = -x + 5:
Matome, kad tiesės kertasi vieninteliame taške (2;3). Kadangi mes ieškome x, pirmoji taško koordinatė ir bus lygties sprendinys. Vietoje x įsistatę 2 galime įsitikinti, kad tai yra duotosios lygties sprendinys: 0,5  2 + 2 = -2 + 5. Kadangi abiejose pusėse atlikus veiksmus gaunasi 3, lygybė galioja ir sprendinys x=2 yra teisingas. Reikia pastebėti, kad abiejose lygybės pusėse įstačius rastą x gaunamas skaičius, kuris yra lygus susikirtimo taško ordinatei. Brėžiant grafikus ranka ir nurodant susikirtimo taškus „iš akies“, paprastai susikirtimo taškai randami tik apytiksliai. Įsistačius apytikslius sprendinius kintamuosius į lygtį, gautos lygybės pusės būna tik apylygės (pvz.: 3,1 = 2,95). Jei funkcijų grafikai kertasi keliuose taškuose, tai visi tie taškai nusakys lygties sprendinius. Praktikoje grafinis lygčių sprendimo metodas yra naudojamas retai, nes dažniausiai algebrinis lygčių sprendimo metodas yra greitesnis ir tikslesnis.
Julius Lečkauskas

Biografija

1972 m. baigė Lietuvos žemės ūkio akademiją, inžinierius hidrotechnikas.1986-1990 m. AB „Telšių melioracija“ vyr. inžinierius. 1990-2001 m. AB „Telšių melioracija“ direktorius,2001-2003 m. Telšių rajono savivaldybės mero pavaduotojas, 2003–2007 , 2007-2011 m. Telšių rajono savivaldybės administracijos direktoriaus pavaduotojas.Nuo 2011 m. pensininkas.
Lietuvos valstiečių partijos, Valstiečių ir Naujosios demokratijos partijų sąjungos, Lietuvos valstiečių liaudininkų sąjungos Telšių rajono skyriaus narys.
2000–2003 m., 2003 m. ir 2007 m. (mandato atsisakė) Telšių rajono savivaldybės tarybos narys.
Sutuoktinė Rūta, vaikai Saulius, Arūnas.
Sebentiškis

Aplinkinės gyvenvietės

Legailiai – 2,5 km
Suostas – 3,9 km
Nemunėlio Radviliškis – 13 km
Bobėnėliai – 1,5 km
Peikšteniai – 3,8 km
Užušiliai – 2,4 km
Padegesiai – 4,3 km
Lukiškis (Biržai) – 0,7 km
BIRŽAI – 11 km
Mikalava (Biržai) – 3,3 km
XSLT

„Sveikas pasauli“ pavyzdys

Transformuojant XML dokumentą
<asmenys>
  <asmuo paso_numeris="MP123456">
    <vardas>Mike</vardas>
    <pavarde>Kebenis</pavarde>
  </asmuo>
  <asmuo paso_numeris="PK123456">
    <vardas>Morka</vardas>
    <pavarde>Ismincius</pavarde>
  </asmuo>
</asmenys>
XSLT transformacija, aprašyta šia kalba kaip
<?xml version="1.0"?>
<xsl:stylesheet xmlns:xsl="http://www.w3.org/1999/XSL/Transform" version="1.0">
<xsl:output method="xml" indent="yes"/> 
 <xsl:template match="/">
    <Transformacija>
       <xsl:apply-templates/>
    </Transformacija>
 </xsl:template>
 <xsl:template match="//asmuo">
     <Irasas>
        <xsl:element name="Paso_numeris">
           <xsl:value-of select="@paso_numeris" />
        </xsl:element>
        <xsl:element name="vardas">
           <xsl:value-of select="vardas/text()" />
        </xsl:element>
     </Irasas> 
  </xsl:template>
</xsl:stylesheet>
Gaunamas naujas kitokios struktūros dokumentas:
<?xml version="1.0" encoding="UTF-8"?>
<Transformacija>
   <Irasas>
      <Paso_numeris>MP123456</Paso_numeris>
      <vardas>Mike</vardas>
   </Irasas>
   <Irasas>
      <Paso_numeris>PK123456</Paso_numeris>
      <vardas>Morka</vardas>
   </Irasas>  
</Transformacija>
XSLT plačiai naudojami XPath elementai. Nėra iki galo sutarta, ar šią kalbą galima laikyti pilnaverte programavimo kalba, tačiau ja įmanoma realizuoti kai kada ir visai sudėtingus algoritmus (pavyzdžiui, šachmatų lentos apėjimą žirgu, kiekviename langelyje apsilankant tik vieną kartą).
Kaltanėnų herbas

Aprašas

Žaliame lauke auksinis medžioklės ragas su sidabrine virvute, sidabrinėje galvoje trys ežerinės lobelijos žiedai mėlynais vainiklapiais į heraldinę dešinę, auksinėmis taurelėmis į kairę.

Istorija

Herbą patvirtino Lietuvos Respublikos Prezidentė dekretu Nr. 1K-967. Etalono autorius – Rolandas Rimkūnas.
EURIBOR

EURIBOR (angl. Euro Interbank Offered Rate – euro tarpbankinės rinkos palūkanų norma) yra orientacinis palūkanų dydis Ekonominėje ir pinigų sąjungoje. EURIBOR skaičiuoja ir skelbia Europos bankų federacija, kuri atstovauja 4,5 tūkst. bankų 24 ES narėse ir Islandijoje, Norvegijoje bei Šveicarijoje. Kaip ir LIBOR, EURIBOR yra vidutinis palūkanų dydis, už kurį vieni bankai skolina lėšas kitiems bankams. EURIBOR dydis taip pat skelbiamas kiekvieną dieną. Pirmą kartą EURIBOR paskelbtas 1998 metų sausio 2 dieną. EURIBOR palūkanų norma taip pat laikoma baziniu dydžiu nustatant paskolų palūkanų normas Lietuvoje ir kitose šalyse, ateities sandoriams sudaryti ir kitiems tikslams.
Borough United FC

Istorija

Klubas buvo įkurtas 1952 m. Išformuotas 1969 m.
Anarchija

Teorija

Anarchistiniai visuomeniniai santykiai yra grindžiami savitarpio pagalba, tiesiogine demokratija ir atstovavimu per laisvai išrinktas tarybas ir bevaldyste, t. y. visa valdžia priklauso žmonėms, o ne atstovams. Yra įvairūs anarchistinės organizacijos metodai: P. A. Kropotkino siūlyta anarchokomunistinė sistema valstybę siūlo paversti savanoriška komunų federacija, demokratinio principo pagrindas – komunų gyventojų savivalda. Anarchosindikalizmas visuomenės organizacijos pagrindu laiko savanores profsąjungas ir jų susivienijimus.

Islandijos Laisvoji Valstybė (930–1262)

Viena pirmųjų žinomų anarchistinių bendruomenių, kurioje nebuvo absoliučiai jokios valdžios, o visi įstatymai buvo priimami bendru gyventojų susirinkimu. Taip pat teismus atstojo gyventojų susirinkimai. Šalyje visgi nebuvo savitarpio pagalbos ekonomikos, egzistavo tiesioginių mainų laisvoji rinka.

Piratų valstybės (1350–1520)

Šiaurės jūroje ir Baltijos jūroje piratavimas ilgą laiką buvo rimta problema, bet tik XIV amžiuje piratai tapo stipria, konsoliduota jėga ir ėmė užiminėti vietinių kunigaikščių žemes bei kurti savo valstybes, kuriose santvarka buvo analogiška Islandijos modeliui.

Utopia (1847–1864)

JAV, Ohajo valstijoje susikūrusi anarchistų individualistų kolonija. Pinigus pakeitė darbo kortelės, veikė laisvoji rinka. Bendruomenė žlugo per JAV pilietinį karą.

Laisvoji teritorija (1918–1921 m.)

1917 metais, įvykus Vasario revoliucijai į laisvę paleisti visi politiniai kaliniai, tarp jų anarchokomunistas, P. A. Kropotkino sekėjas Nestoras Machno. Grįžęs į gimtąjį kaimą Guljaipole ten sukūrė pirmąją anarchistinę komuną, kurioje nebuvo nei pinigų, nei bet kokios valdžios, bei suformavo Revoliucinę Sukilėlių Armiją, dar žinomą kaip Juodąją Gvardiją, kuri taip pat rėmėsi lygybės bei demokratijos principais – visi kariai buvo savanoriai, o karininkai renkami balsavimu, iš kareivių tarpo. 1918 metais bendrai su naujai susikūrusiomis komunomis suformuota Anarchistinių Organizacijų Konfederacija. Tai buvo stipri karinė jėga, padėjusi bolševikams (kurie buvo anarchistų sąjungininkai) įveikti austrų, vokiečių, Ukrainos nacionalistų bei Baltųjų karines pajėgas. Anarchistai tikėjosi, jog pasibaigus pilietiniam karui bolševikai suteiks Ukrainai kaip anarchistinei valstybei autonomiją. Besibaigiant pilietiniam karui Levo Trockio įsakymu anarchistai paskelbti banditais bei kontrrevoliucionieriais, išduoti ir palaipsniui sunaikinti.
Glazūra

Sudėtis

Glazūrose pirmiausia naudojamas silicis, kurio pagrindu formuojamas stikliškas paviršius, ir keraminis lydalas suskystinantis paviršinį padengiamo paviršiaus sluoksnį. Mišinio lydymosi temperatūrą mažina kalcis, boro oksidas. Aliuminio oksidas sukietina glazūros paviršių, padeda geriau prisitvirtinti. Spalvai, metališkam ar kitokiam vizualiniam efektui išgauti naudojami įvairių metalų oksidai bei karbonatai: geležies, vario, kobalto, chromo, alavo, cirkonio, švino.

Poveikis organizmams ir aplinkai

Spalvotoms bei metališkoms glazūroms gaminti naudojami sunkieji metalai įvairių oksidų pavidale. Esant net mažam mechaniniam glazūros paviršiaus pažeidimui, nekokybiškam padengimui ar dengimui pažeidžiant technologinius reikalavimus, per sąlytį su šiltu vandeniu ar rūgštimis šie patenka į aplinką, maistą, organizmus. Šių junginių į aplinką bei organizmus gali patekti ir dirbant su glazūromis garų ar dulkių pavidalu: atliekant apdailos darbus, dirbant glazūros bei glazūruotų produktų gamybos pramonėje. Dalis glazūrose naudojamų metalų gali sukelti įvairaus sunkumo alerginių reakcijų, reprodukcinės ar nervų sistemos pažeidimų. Švinas ir chromas yra du toksiški organizmuose besikaupiantys sunkieji metalai plačiausiai naudojami glazūrose. Glazūrų kokybė ir naudojimas paprastai stebimas ir reguliuojamas įvairių institucijų, ypač numatant sąlytį su maistu.

Istorija

Glazūra buvo naudojama jau senovės Egipte, Asirijoje. Lietuvoje išlikę ankstyviausi glazūruoti dirbiniai – Vilniaus katedros rūsių keraminės grindų plytelės (XIV a.). Nuo XV a. amatininkai dirbinius puošė vienspalvėmis žalsvomis, rusvomis, gelsvomis, nuo XVI a. – kelių spalvų glazūromis. XVI a. žalia, raudona, gelsva glazūra ėmė plisti liaudies dailėje. XIX a. santūrių spalvų glazūros buvo naudojamos privačiose keramikos dirbtuvese. 
1931 m. Kauno meno mokykloje įsteigus keramikos studiją, imtos naudoti redukcinės (pradininkas Pranas Brazdžius). 5 dešimtmetyje plito žvilganti redukcinė glazūra, ją naudojo Jonas Mikėnas, Liudvikas Strolis, Vaclovas Miknavičius. 6 dešimtmečio pabaigoje išpopuliarėjo matinė glazūra, savo kūriniuose ją naudojo Aldona Ličkutė, Juozas Adomanis. Šių laikų lietuvių keramikoje naudojamos visų rūšių matinės ir žvilgančios glazūros.
Moshe Schwabe

Biografija

Mokėsi gimtojoje Halėje, kur 1908 m. baigė vidurinę mokyklą. 1914 m. Berlyno universitete baigė klasikinės filologijos studijas. Disertaciją paruošė apie IV a. graikų retorių Libaniją iš Antiochijos. Jo interesų sritis lietė to periodo helenistinių Rytų ir žydų istoriją. Berlyne domėjosi graikų epigrafika, vadovaujamas žinomų klasikinės Graikijos tyrinėtojų Hermann Diels ir Ulrich von Wilamowitz-Moellendorf.
Pirmojo pasaulinio karo pradžioje persikėlė į Lietuvą. Manoma, kad čia atvyko atsitiktinai, patekęs į Rusijos kariuomenės nelaisvę. Kaune jis buvo žydų vidurinės mokyklos direktorius 1920-1922 m., vadovavo Mokyklų skyriui Žydų reikalų ministerijoje. Įkūrė Kaune hebrajų gimnaziją (dab. Karaliaus Mindaugo pr. 11), kuri buvo pavadinta jo vardu. Lietuvoje aktyviai dalyvavo sionistų ir hebrajų judėjimų veikloje.
Emigravęs į Palestiną, 1925 m. apsistojo Jeruzalėje, dirbo Jeruzalės hebrajų universitete. 1939 m. tapo Klasikinių studijų instituto vadovu, 1945–1947 m. buvo Humanitarinių mokslų fakulteto dekanas, 1950-1952 m. buvo universiteto rektorius.
Belizo transportas

Sausumos keliai

Belize sausumos kelių yra 3 007 km ilgio (2006). Iš jų tik 575 km yra asfaltuoti. Eismas vyksta dešine eismo juosta.

Vandens keliai

Vandens keliai Belize sudaro 825 km (2008). Jais plaukioja tik mažesni laivai.

Uostai

Pagrindiniai šalies uostai yra Belizo miestas ir Big Krykas.

Oro keliai

Iš viso šalyje yra 44 oro uostai (2008). Iš jų tik 4 turi asfaltuotus kilimo ir tūpimo takus. Pagrindinis šalies oro uostas yra buvusioje sostinėje Belize – Tarptautinis Philip S. W. Goldson oro uostas.

Geležinkeliai

Šiuo metu šalyje nevyksta traukinių eismas. 1913 m. iš Dangrigos miesto buvo nutiesti geležinkelio bėgiai, tačiau 1937 m. traukiniai buvo sustabdyti.
Žemdirbys (laikraštis)

Žemdirbys – ūkio, prekybos ir pramonės reikalams pašvęstas laikraštis, ėjęs 1909–1913 m. Vilniuje.

Istorija

Leido ir redagavo Kazimieras Strazdas. Spausdino M. Kuktos spaustuvė, K. Strazdo spaustuvė ir A. Vėgelės spaustuvė Vilniuje. Išėjo 88 numeriai. 1910–1911 m. leido priedą „Kooperatorius“.
Bendradarbiavo J. Jakutis. P. Klimka, A. Musteikis, S. Pangonis, R. Rasikas, F. Rimkus, S. Rinkevičius ir kiti.
Faktiškasis redaktorius Adolfas Vėgėlė.
Kozi Rineko draustinis

Turizmas

Draustinyje yra 1863 m. sukilimo dalyvių kapinės, kurie vedami Jozefo Konstantino Romotovskio kovojo prieš Rusijos imperijos kariuomenę. Draustinyje yra 14 km pažintinis takas. Draustinis minimas Zbigniew Nienacki knygoje Ponas Samochodzikas ir Tamplieriai (Pan Samochodzik i templariusze).
Gulbenė

Istorija

Rašytiniuose šaltiniuose pirmą kartą paminėta 1224 metais Talavos pasidalijimo sutartyje tarp Kalavijuočių ordino ir Rygos vyskupo. XIV a. Rygos vyskupas Gulbenėje pastatė mūrinę pilį. 1928 m. Gulbenei suteiktos miesto teisės.
Vokiečių valdymo laikais gyvenvietė vadinta Švanenburgu.
Juozas Bagdonas (1968)

Sporto pasiekimai

Irklavo pavienes dvivietę su vairininku ir be vairininko valtis, keturvietę su vairininku, porinę dvivietę. Lietuvos irklavimo rinktinės narys (1991-1999).
Pasaulio jaunimo irklavimo čempionate užėmė 4 vietą (1986, Čekoslovakija, su SSRS keturvietės su vairininku įgula).
Daugkartinis Lietuvos vyrų irklavimo čempionas: dvivietės su vairininku, be vairininko, keturvietės su vairininku, aštuonvietės, dvivietės be vairininko maratono. Baltijos šalių 3 kartus čempionas (1991, 1998).
Tarpt. regatų JAV Madisone, Milvokyje, Sietle laimėtojas (1989, su SSRS aštuonvietės įgulomis). Karališkosios Henlio regatos sidabro medalininkas (1992, su Lietuvos pavienės keturvietės su vairininku įgula).
1993 m. Pasaulio taurės Duisburgo (Vokietija), Liucernos (Šveicarija), Manheimo ir Griunau (Vokietija) etapų, 1997 m. Pasaulio taurės Miuncheno, Paryžiaus, Liucernos etapų dvivietės be vairininko irklavimo aukso ir 1994 m. Pasaulio taurės Duisburgo etapo sidabro medalio laimėtojas.
Pasaulio irklavimo čempionatų dalyvis: 1993 m. Rudnicoje (Čekija) irkluodamas dvivietę su vairininku užėmė 6 vietą, 1994 m. Indianapolyje (JAV) porinę dvivietę - 6 vietą, 1995 m. Tamperėje (Suomija) - 7 vietą, 1997 m. Savojoje (Prancūzija) ir 1998 m. Kiolne (Vokietija) dvivietę be vairininko - 9 vietą.
XXV olimpinėse žaidynėse (1992, Barselona, Ispanija) dvivietės irklavimo varžybose užėmė 9 vietą , XXVI olimpinėse žaidynėse (1996, Atlanta, JAV) - 10 vietą.
Fasos slėnis

Fasos slėnis (ital. Val di Fassa, ladinų kalba Fascia) yra Dolomitų pietinėje dalyje, Avisijo aukštupyje, Trento provincijoje. Slėnį supa Selos grupės, Rozengarteno (Catinaccio) ir Monzoni grupės kalnai.
Gyventojai daugiausia kalba ladinų kalba. Fasos slėnis yra Ladino di Fassa regiono dalis (it. Comunità di valle). Nuo 1993 m. ladinų kalba yra Fasos slėnio administracine kalba. Priešmokyklinėse slėnio įstaigose italų ir ladinų kalbos naudojamos lygiais pagrindais. Pradinėse ir vidurinėse mokyklose ladinų kalba naudojama nuo XX a. dešimtojo dešimtmečio vidurio kaip mokymo kalba vieną valandą per savaitę ir kaip atskiras dalykas - dvi valandas per savaitę.

Istorija ir legendos

Apie Fasos slėnio praeitį išliko daug legendų. Prieš rašytinės istorijos pradžią pagal Pietų Tirolio padavimus Fasos slėnyje buvo septynios bendruomenės. Jos nuolat patirdavo plėšikiškus antpuolius iš rytų per Fedajos perėją, kuriuos rengė "Marca Trevignana" (sostinė Treviso) gyventojai. Apie nuolatines kovas Fasos slėnyje su "treviziečiais" arba "truzaniečiais" sukurta gausybė legendų.
Bendruomenės sudarė gynybinę sąjungą ir pasikvietė samdinius, vadinamuosius "arimanus" (Arimannen, pavadinimas rodo langobardų įtaką). Arimanai sumušė truzaniečius, mūšio vietą esanti dešinėje pusėje važiuojant iš Canazei pro Penia link Fedajos. Iki šiol ši vieta vadinama Pian Trevisan arba Cian Trujan.
Arimanai stebėjo slėnio ribas mediniuose bokšteliuose (ciasteles) ir esant reikalui apie pavojų pranešdavo uždegdami signalines ugnis. Kadangi arimanai ir ilgą laiką esant taikai elgėsi plėšikiškai, gyventojų buvo pavadinti Latrones (plėšikais), o tai patys arimanai laikė garbingu titulu.
Ankstyvaisiais viduramžiais slėnis buvo prijungtas prie Brikseno vyskupystės ir arimanai tapo nebereikalingi. Pasak legendos paskutiniuosius arimanus netoli Fedajos perėjos užpuolę ir sunaikinę truzaniečiai. Nors arimanams pasisekė užkurti signalinį laužą, tačiau slėnyje niekas jo nematė. Nuo tol kalnuose iki šiol kartais matoma "lum de morc" - mirties šviesa.
Legendų tyrinėtojas Karl Felix Wolff iš Pietų Tirolio tvirtina matęs ankstyvųjų viduramžių dokumentą, kuriame minimi anksčiau buvę arimanai, tačiau šis dokumentas yra dingęs, o daugiau jokių rašytinių šaltinių nėra.